als_Latn dik_Latn sag_Latn
Pyetje: Unë kam kolegë jomuslimanë, nëse ndonjëri vdesë, a është e lejuar me shkuar ne si musliman në varrim të jobesimtarit?
Përgjigje: Lavd-falënderimi i takon vetëm Allahut të Madhërishëm, paqja dhe bekimet e Allahut qofshin mbi Muhamedin, familjen e tij dhe të gjithë ndjekësit e tij.
Përcjellja e kufomës së jomuslimanit për në varreza nuk është e lejuar. Shumica dërrmuese e dijetarëve kanë këtë mendim, porse bëjnë përjashtim nëse i vdekuri është i afërm familjar. Këtë qëndrim ata e argumentojnë me këto raste:
Kur vdiq Ebu Talibi, xhaxhai i Pejgamberit, alejhi salatu ue selam, shkoi Aliu (djali i Ebu Talibit) te Pejgamberi dhe i tha: Xhaxhai yt i devijuar vdiq. Pejgamberi, alejhi salatu ue selam, i tha: “Shko dhe varrose”, ndërsa vet Pejgamberi nuk shkoi.
Pejgamberi, alejhi salatu ue selam, ka thënë: “Kërkova leje nga Allahu që të lutem për nënën time, por nuk më lejoi. Kërkova leje që ta vizitoj varrin e saj dhe më lejoi”.[1] Nëse i është lejuar ta vizitojë varrin e saj, pjesëmarrja në varrimin e saj sigurisht që po.
Në kohën e Omerit, radijallahu anhu, dikujt i kishte vdekur nëna si jomuslimane dhe ai e kishte pyetur Omerin se çfarë të bëjë? “Shko në varrim por ec përpara kufomës”. Këtu mësojmë edhe një parim që duhet ta kemi parasysh gjatë përcjelljes, pra, të ecë përpara kufomës dhe jo pas saj.
Njëjtë sikur të afërmin, disa juristë muslimanë e kanë krahasuar edhe komshinë dhe kolegun, porse më duket mendim i largët nga e vërteta, sepse sikur të ishte ashtu edhe Pejgamberi, alejhi salatu ue selam, do merrte pjesë në varrimin e xhaxhait të tij, por ai nuk shkoi fare në atë varrim pasi Aliu, radijallahu anhu, mori përsipër që do ta varroste.
Po ashtu e kanë pyetur shejhul islam Ibën Tejmiun, për disa muslimanë që janë komshinj me jomuslimanë, a lejohet tu shkojnë në vizita jobesimtarëve kur këta të fundit sëmuren apo të shkojnë në varrim kur të vdesë ndonjë nga ata? Ai ësht përgjigjur: “Xhenazen e tyre nuk lejohet ta përcjellë, kurse ta vizitojë para vdekjes, kjo është e lejuar ngase ka mundësi t’i bëjë dobi, t’ia bëjë të dashur Islamin, e nëse ai vdesë si jobesimtar, tashmë është prej banorëve të Zjarrit, prandaj dhe nuk guxon të lutet për të”.
[1] Sahihu Muslim nr. 976
als_Latn als_Latn als_Latn als_Latn als_Latn als_Latn als_Latn als_Latn lit_Latn